El GPS funziona con un rete de 27 satelites (24 operatibos y 3 de respaldo) en orbita arredol d'a Tierra, a una altaria de 20.200 km, con trachectorias sincronizadas ta cubrir toda a superfizie d'a Tierra. Ta determinar a posizión, un rezeptor ha de rezibir o siñal d'á lo menos 4 d'os satelites d'o rete GPS. Istos siñals premiten calcular a posizión y o reloch de cada satelite, y d'ista traza, sincronizar o reloch d'o rezeptor GPS y medir o retardo de propagazión d'os siñals dende que fueron transmesos en o satelite dica que son plegaus en o rezeptor. Como iste retardo ye proporzional a la distancia entre o rezeptor y o satelite, se puet emplantillar un problema de triangulazión (u millor dito, de trilaterazión): conoixendo as cordenadas d'os satelites y as distancias dende o rezeptor enta os satelites, se puet resolber a posizión d'o rezeptor, y o tiempo medido en os reloches atomicos que carrían os satelites.